какво е моден фотограф
моден фотограф се нарича специалистът, който се занимава със заснемането на дрехи, аксесоари, прически и грим по вълнуващ и запомнящ се начин. всеки моден фотограф работи в тясно сътрудничество с клиентите си – модни къщи, дизайнери на облекла, стилисти, гримьори, рекламни агенции. това е единственият начин да се получат снимки, които създават желания имидж на съответната марка. един моден фотограф може да прави фотосесии както в студио, така и на открито. могат да бъдат заснети и модни ревюта или дефилета. специализираният моден фотограф се стреми да се ограничи предимно в един вид сесии, за да даде най-доброто от себе си, но има и фотографи, които с удоволствие и професионализъм снимат на различни места.